# Fotokunst

Truls Mörk cellist, Morten Krogvold (2013)
Aurikler, Inga Breder (1933), 2 premie ved Vinterkonkurransen
**Fotokunst** er fotografi skapt med fotografens visjon som kunstner, og bruker fotografiet som medium for kreative uttrykk. Målet med kunstfotografering er på samme måte som med annen kunst å uttrykke en idé, et budskap eller en følelse. Dette står i kontrast til fotografer og fotojournalister som gir en dokumentarisk visuell beretning om spesifikke emner og hendelser, som representerer objektiv virkelighet. Eller kommersiell fotografering, hvor hovedfokuset er å annonsere for produkter eller tjenester.

Fotokunst kan spores tilbake til slutten av 1800-tallet, på begynnelsen av 1900-tallet ble fotografier regnet som kunst i visse kretser, men det var så sent som i 1960-årene at fotografi ble for alvor anerkjent som kunst.

Fotografen Kåre Kivijärvi var den første som ble antatt på Høstutstillingen, det skjedde i 1971. Han banet dermed vei for at fotografer kunne bli akseptert som kunstnere, og foto bli akseptert som kunstart.[*trenger referanse*]

Det var flere sjangere innen fotokunst som landskap, portrett, aktbilder og etter hvert også mer abstrakt fotografier. I 1970- og 80-årene var det fotografer som Sally Mann, Robert Mapplethorpe, Robert Farber og Cindy Sherman, som markerte seg innen kunstformen. Josef H. Neumann videreutviklet “Chemograms”, som er en eksperimentell kunstform der et bilde skapes ved å male med kjemikalier på lysfølsomt papir, for eksempel fotopapir. Også andre teknikker innen fotomaleri blir brukt og grensen mellom maleri og fotografi er ikke lenger så klar.
Senere ble også digitale prosesser benyttet til å skape fotokunst. Digitalfoto gir en rekke muligheter til oppløsningsendringer, filtrering, lys og forskjellig etterbehandling.
Også utskriftsteknologiene har blitt bedre slik at fotografiene får et bedre trykk på fotopapir, lerret, glass, akryl, aluminium og flere andre muligheter. Kunstfotografiene utgis ofte i en serie med et begrenset opplag på samme måte som grafiske trykk. Det er også blitt mer vanlig med bøker med fotokunst utgitt i et begrenset opplag.

Det finnes mange samlere av fotokunst og også av fotokunst bøker. Antall fotogallerier og fotoutstillinger har øket og det er også vanlig at kunstmuseer kjøper inn fotokunst. Foto blir solgt i auksjonshus, men også nettbutikker selger fotokunst og noe blir solgt privat.

## Bildegalleri

### Landskap, natur og miljø

* Aufziehendes Wetter, Alfred Horsley Hinton (1898)
* Bentse Bruk ved Akerselva, Anders Beer Wilse (1900), håndkolorert
* The Tetons and the Snake River, Ansel Adams (1942)
* An Eternal Lullaby, Robert Stewart (2007)
* A moment of reflection, Sudhamshu Hebbar (2008)
* October gold, Randi Hausken (2011)
* Deir-e Gachin Caravansarai, Mostafa Meraji (2018)

### Aktfoto

* Akt av E. Delacroix, Eugène Durieu (1853), et av de første aktfotografiene
* Nude, Paul Bergon (ca.1900), håndkolorert
* Koala, Antonín Tesař (2011)

### Mennesker

* Folk på stranda, Knud Knudsen (1876)
* Kvinne under vann, Toni Frissell (1947), Weeki Wachee Florida, bilde ble vist i *Harper's Bazaar* (desember 1947) bildet ble i 1962 brukt som omslag til jazzalbumet *Undercurrent* (Bill Evans og Jim Hall album)
* Det slåes med stutt-ljå, Elisabeth Meyer (ca. 1940-42)
* Marilyn Monroe, (1954), fra filmen *The Seven Year Itch*
* Akt med svart bakgrunn, Jaan Kynnap (2012), opplyst med lommelykt, modell Enel Lepik
* Golden Ascension, Viona Ielegems (2017)

### Abstrakt, arkitektur, etc.

* Color 4, Augusto De Luca (1980)
* Polaroid sx 70, Augusto De Luca (1985), fotografert med et Polaroid kamera
* The Azadi Tower, Mostafa Meraji (2006)
* Paris number 4, Jacob Gils, (2011?)

## Referanser